text: Kæmpegren falder ned over parkerede biler
  01 januar 2019 kl. 18.29
  Den kraftige vind fortsætter i aften, men stilner af i løbet af natten til onsdag. Her frygtes oversvømmelser ved Lillebælts kyster.
  En kæmpegren i Holsted, et stakit i Vejen og endnu et træ nord for motorvejen ved Holsted. 
  Den voldsomme blæst på årets første dag er ikke gået ubemærket hen over den nordlige del af Syd- og Sønderjyllands Politikreds. 
  På Storegade i Holsted væltede en kæmpegren ved 14-tiden ned over tre biler og knuste dem. Heldigvis kom ingen til skade ved uheldet.
  Klik og se mere på localeyes.dk
  Et stakit i Vejen og endnu et træ har måttet se sig besejret af den voldsomme bæst, der har stormet hen over landsdelen fra vest på årets første dag, fortæller vagtchef Søren Strægaard fra Syd- og Sønderjyllands Politi til TV SYD.
  Ikke kun på Vejlefjordbroen har blæsten gjort det usikkert for lette køretøjer. Også hvis man skulle til eller fra Sjælland, har man været berørt af vinden. En varebil væltede tirsdag eftermiddag på Storebæltsbroen og spærrede den i flere timer i begge retninger. Uheldet skete i vestgående retning, men redningspersonalet skulle også arbejde i det østgående spor for at kunne rydde op. Broen åbnede igen ved 19-tiden.
  I aften og i nat bliver det ifølge DMI mest tørt og ret klart vejr, og vinden kan ved Vestkysten være op til stormende kuling med vindstød af stormstyrke. Dette medfører en risiko for, at Storebæltsbroen lukkes fra klokken 01 frem til onsdag morgen. I løbet af natten aftager vinden dog noget.
  Blæsten er begyndt at vælte de første træer og stakitter. Bl.a. et træ i Holsted på Storegade, som væltede ned over 3 køretøjer. #politidk pic.twitter.com/CKUDaIuKaE
  
  